শীর্ষবিন্দু আন্তর্জাতিক নিউজ ডেস্ক: ইউক্রেনের উপদ্বীপ ক্রিমিয়াকে নিজ ভূখণ্ডগত করায় রাশিয়ার বিরুদ্ধে নিষেধাজ্ঞা আরোপ করেছে যুক্তরাষ্ট্র ও ইউরোপীয় ইউনিয়ন (ইইউ)। এ নিষেধাজ্ঞা আরো বাড়ানোর হুমকি দিয়েছে পশ্চিমারা। কিন্তু পশ্চিমাদের হুমকিকে থোরাই কেয়ার করছে রাশিয়া। রাশিয়ার এই নিশ্চিন্ত ভাবনার প্রধান হাতিয়ার হচ্ছে গ্যাস আর তেল। এই প্রাকৃতিক সম্পদে ভর করেই পশ্চিমাদের নিষেধাজ্ঞাকে ভয় করছেন না রুশ নেতারা। রাশিয়ার প্রধানমন্ত্রী দিমিত্রি মেদভেদেভ এমনই ইঙ্গিত দিয়েছেন।